Michael J. Fox

Michael J. Fox (sündinud 9. juunil 1961) on Grammy, Kuldgloobuse ja Emmy auhinnaga pärjatud Kanada-USA filminäitleja. 

Ta on tuntud eelkõige Marty McFly osatäitjana filmi "Tagasi tulevikku" triloogiast ja telesarjadest "Family Ties" ja "Pöörlev linn". 

Foxil diagnoositi 1991. aastal Parkinsoni tõbi ja 1998. aastal andis ta sellest ka avalikkusele teada. Seisundi halvenemisel 2000. aastal otsustas ta näitlemisest loobuda ning on sellest ajast peale vaid üksikutes filmides kaasa teinud.

Varasem elu
Michael Andrew Fox sündis Edmontonis Kanadas Phylllis ja William Foxi peres. Tema ema oli näitleja ja isa politseinik. Perekond kolis isa töö tõttu palju. Lõpuks jäi perekond elama Vancouverisse Burnaby äärelinna, kus isa pensionile jäi. Michael lõpetas seal kooli. 15-aastaselt, 1976. aastal, osales ta teleseriaalis "Leo and Me" ja 1979. aastal kolis Los Angelesse, et näitlejana karjääri teha. Produtsent Ronald Shedlo avastas ta ning nii tegi Michael Fox Ameerika televisiooni debüüdi filmis "Letters from Frank". Kui ta liitus Ekraaninäitlejate Gildiga, kus pole lubatud registreerida mitut ühesugust nime, avastas ta, et Michael Fox on juba registreerunud. Nii lisas ta oma nimele initsiaali J.

Näitlejakarjäär
Kui Fox telesarja "Family Ties" Alex P. Keatoni rolli kandideeris, ei läinud esimene esinemisproov eriti hästi. Looja Gary David Goldberg arvas, et Michael ei sobi sellesse rolli, kuid proovi korraldaja Judith Weiner palus, et Goldberg annaks Foxile teise võimaluse. Fox võitis Alexi rolli eest kolm Emmy auhinda ja ühe Kuldgloobuse.

Fox sai filmitäheks 1980. aastate keskpaigas "Tagasi tulevikku" filmitriloogias Marty McFlyd kehastades. Veel on ta tähelepanuväärseid osatäitmisi teinud filmides "Teen Wolf" (1985), "Minu edu saladus" (1987), "Doc Hollywood" (1991), "Armastuse või raha eest" (1993), "The American President" (1995), "Hirmutoojad" (1996).

Michael J. Fox on dubleerinud filmi "Hiireke nimega Stuart Little" samanimelist peategelast ning tegelasi filmides "Homeward Bound: The Incredible Journey", "Homeward Bound II: Lost in San Fransico" ja "Atlantis: Kadunud kuningriik".

Eraelu
Fox abiellus näitleja Tracy Pollaniga 16. juulil 1988. Paaril on neli last: Sam Michael (30. mai 1989), kaksikud Aquinnah Kathleen ja Schuyler Frances (15. veebruar 1995) ja Esmé Annabelle (3. november 2001). 1991. aastal, "Doc Hollywoodi" võtete ajal tekkisid Foxil esimesed Parkinsoni tõve sümptomid.

Filmograafia
 Aasta  Pealkiri  Eestikeelne pealkiri  Roll 1980  "Midnight Madness"   Scott 1982  "Class of 1984"   Arthur 1985  "Back to the Future"  "Tagasi tulevikku"  Marty McFly 1985  "Teen Wolf"   Scott Howard 1987  "Light of Day"   Joe Rasnick 1987  "The Secret of My Succe$s"  "Minu edu saladus"  Brantley Foster/Carlton Whitfield 1988  "Bright Lights, Big City"  "Suurlinna tuled"  Jamie Conway 1989  "Casualties of War"  "Sõjakaotused"  PFC. Eriksson 1989  "Back to the Future Part II"  "Tagasi tulevikku 2"  Marty McFly 1990  "Back to the Future Part III"  "Tagasi tulevikku 3"  Marty McFly 1991  "The Hard Way"  "Läbi raskuste"   Nice Lang/Ray Casanov 1991  "Doc Hollywood"   Dr Benjamin Stone 1993  "Homeward Bound: The Incredible Journey"   Chance 1993  "Life with Mikey"   Michael "Mikey" Chapman 1993  "For Love or Money"  "Armastuse või raha eest"  Doug Ireland 1994  "Where the Rivers Flow North"   Clayton Farnsworth 1994  "Greedy"  "Ahne"  Daniel McTeague 1995  "Blue in the Face"  "Näost sinine"  Pete Maloney 1995  "Coldblooded"  "Külmavereline"  Tim Alexander 1995  "The American President"  "Presidendi pruut"  Lewis Rothschild 1996  "Homeward Bound II: Lost in San Francisco"   Chance 1996  "The Frighteners"  "Hirmutoojad"  Frank Bannister 1996  "Mars Attacks!"  "Marss ründab"  Jason Stone 1999  "Stuart Little"  "Hiireke nimega Stuart Little"  Stuart Little 2001  "Atlantis: The Lost Empire"  "Atlantis: Kadunud kuningriik"  Milo James Thatch 2002  "Interstate 60"   Mr. Baker 2002  "Stuart Little 2"  "Hiireke Stuart Little 2"  Stuart Little 2006  "Stuart Little 3: Call of the Wild"  "Stuart Little 3: Looduse kutse"  Stuart Little 2009  "The Magic 7"    Marcel Maggot

Televisioon
 Aasta  Nimi  Roll 2009  "Päästjad"  Dwight 2007  "The Magic 7"  Marcel Maggot 2006  "Boston Legal"  Daniel Post 2004  "Kollanokad"  Dr. Kevin Casey 2002  "Clone High"  Gandhi allesolev neer 1996-2001  "Pöörlev linn"  Mike Flaherty 1994  "Don't Drink the Water"  Axel Magee1991  "Hauakambri lood"  süüdistaja "Saturday Night Live"  võõrustaja 1990  "Sex, Buys & Advertising"  1982-1989  "Family Ties"  Alex P. Keaton 1988  "Mickey's 60th Birthday"  Alex P. Keaton 1986  "David Letterman's 2nd Annual Holiday Film Festival"  1985  "Poison Ivy"  Dennis Baxter1984  "The Homemade Comedy Special"  võõrustaja "Night Court"  Eddie Simms 1983  "High School U.S.A."  Jay-Jay Manners 1983  "Lembelaev"  Jimmy Cowens1981  "Leo and Me"  Jamie "Trapper John, M.D."  Elliot Schweitzer1980  "Trouble in High Timber Country"  Thomas Elston "Family"  Richard Topol "Palmerstown, U.S.A."  Willy-Joe Hall1979  "Lou Grant"  Paul Stone "Letters from Frank"  Ricky

Tunnustus
Fox on võitnud viis Emmy auhinda, neli Kuldgloobuse auhinda, kaks Ekraaninäitlejate Gildi auhinda ja ühe Grammy auhinna. 

Ta määrati 2010. aastal Kanada Ordu ohvitseriks. 

2000. aastal kanti Foxi nimi Kanada Kuulsuste alleele ja 2002. aastal Hollywoodi Kuulsuste alleele. 

Parkinsoni tõve ravimise propageerimise eest pälvis Fox 2022. aastal Filmikunsti ja -teaduste Akadeemia Jean Hersholti humanitaarauhinna ja 2025. aastal Presidendi Vabadusmedali. 

Välislingid

Michael J. Foxi parkinsoni tõve uurimise sihtasutus

Kategooria:Ameerika Ühendriikide näitlejad
Kategooria:Ameerika Ühendriikide filminäitlejad
Kategooria:Kanada näitlejad
Kategooria:Kanada filminäitlejad
Kategooria:Sündinud 1961